b'\n_START_ARTICLE_\nNazmi Faiz Mansor\n_START_SECTION_\nPeribadi\n_START_PARAGRAPH_\nNazmi merupakan anak keempat daripada lima orang adik beradik kepada Mansor bin Mustafa. Beliau memulakan kerjaya apabila terpilih mewakili daerah Gombak semasa sekolah rendah di  Sekolah Kebangsaan Taman Melawati, Gombak, Selangor. Menurut Muhd. Ariff Zulkifly yang sekarang ini sedang beraksi di New Zealand bersama Island Bay United ,  gelaran Nazmi ketika di SSBJ ialah \xe2\x80\x98Nami\xe2\x80\x99 dan dia dilihat mempunyai potensi ketika berusia 11 tahun sewaktu kedua-dua mereka beraksi dalam skuad Selangor bawah 12 tahun. Hanya Nazmi seorang sahaja berusia 11 tahun.  Menurut bapanya pula, usia 10 tahun dia sudah mewakili sekolah, daerah dan negeri bagi peringkat bawah 12 tahun, ketika umurnya mencecah 13 tahun pula dia dipanggil menyertai skuad bawah 15 tahun. Selepas menamatkan peringkat sekolah rendah, Nazmi ditawarkan untuk menyambung pelajaran di peringkat menengah di Sekolah Sukan Selangor, Sekolah Menengah Kebangsaan Seksyen 11, Shah Alam dan pada tingkatan empat beliau ditawarkan menyertai Sekolah Sukan Bukit Jalil (SSBJ).\n_START_SECTION_\nKerjaya kelab\n_START_PARAGRAPH_\nPada 21 Mei 2012, Nazmi berjaya menandatangani kontrak 3 tahun dengan kelab Portugal, S.C. Beira-Mar setelah berjaya dilihat oleh peninjau bakat yang berpengkalan di Aveiro._NEWLINE_Nazmi telah menjadi pemain Beira-Mar secara rasminya pada Ogos selepas berumur 18 tahun.  Setelah itu beliau pulang ke Malaysia dan mengikut undang-undang ketika itu bekas pemain Harimau Muda perlu pulang semula ke negeri asal tetapi beliau pergi ke PKNS FC dan bukannya Selangor FA kerana PKNS juga merupakan pasukan dari Selangor, tetapi akhirnya beliau pergi juga ke Selangor FA selepas itu. _NEWLINE_Pada 21 April 2014, Nazmi sah sebagai pemain Selangor FA dan menyarung jersi 8.'